פתן ים סכיסטוסה

פתן ים סכיסטוסה המכונה נחש ים מקורי (שם מדעי: Enhydrina schistosa) הוא מין של נחש ים ממשפחת הפתניים המצוי במימי האזור האינדו פסיפי בטווח שבין איי סיישל, מדגסקר והים הערבי, לעבר המפרץ הפרסי, פקיסטן והודו לדרום-מזרח אסיה במיאנמר, תאילנד ווייטנאם. לעיתים הוא נכנס גם לנהרות.

מאפיינים 
נחש ימי זה מגיע לאורך של עד 140 סנטימטרים (אך נפוץ יותר באורך מטר אחד), והוא בעל נחיריים רחבים בעלי קשקשים נוקשים מורחבים לאורך הלסת, המשווים ללסת מראה של מקור. הראש רחב והגוף אפור כהה למעלה ולבן מלמטה עם רצועות פסים בצבע שחור עד ירוק-זית. נחשים אלה יכולים לצלול עד לעומק 100 מטרים ולעלות לנשום פעם בחמש שעות. כמו רוב נחשי הים הם משריצים מתחת למים.

הנחש פעיל בלילות, אז הוא שוחה בשוניות האלמוגים בחיפוש דגים. ההכשה משתקת את הדגים במהירות.

נחש זה אחראי למרבית ההכשות מנחשי ים, למעלה מ-90%. זאת כתוצאה מאופייו הפראי ועקב תפוצתו הרווחת, כשהוא הנפוץ שבכל נחשי הים של הודו. מנת הLD50 של הארס הוא 0.1125 מ"ג/ק"ג, כשהתפוקה הממוצעת היא 7.5-9 מ"ג ארס בהכשה. הארס מורכב מנוירוטוקסין ומיוטוקסין (Myotoxin) חזק היכול להרוג בקלות, תוך קריסה של מערכת הנשימה ושל הלב.

קישורים חיצוניים

הערות שוליים

בעלי חיים שתוארו ב-1803
טקסונים שתוארו בידי פרנסואה מארי דודין
פתני ים
הודו: זוחלים
בנגלדש: זוחלים
תאילנד: זוחלים